
Nr. 80

AVIZ

asupra proiectului de Lege pentru aprobarea Ordonanţei de urgenţă a Guvernului nr.297/2000 pentru completarea Legii nr.133/1999 privind stimularea întreprinzătorilor privaţi pentru înfiinţarea şi dezvoltarea întreprinderilor mici şi mijlocii

Cu adresa nr.692 din 8 ianuarie 2001, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.297/2000 pentru completarea Legii nr.133/1999 privind stimularea întreprinzătorilor privaţi pentru înfiinţarea şi dezvoltarea întreprinderilor mici şi mijlocii.

În şedinţa din data de 17 ianuarie 2001, Comisia pentru buget, finanţe şi bănci, cu majoritate de voturi, a examinat proiectul de Lege şi a hotărât, cu majoritate de voturi, supunerea spre dezbaterea şi adoptarea Plenului Camerei Deputaţilor cu amendamentele prezentate în Anexă.
PREŞEDINTE,

Prof.dr.Florin Georgescu
SECRETAR,

Dr. ec. Daniel Ionescu

Experţi parlamentari:

Măţan Ofelia

Popescu Luminiţa

Onete Alexandru
ANEXĂ

AMENDAMENTE ADMISE

asupra proiectului de Lege pentru aprobarea Ordonanţei de urgenţă a Guvernului nr.297/2000

pentru completarea Legii nr.133/1999 privind stimularea întreprinzătorilor privaţi pentru înfiinţarea

şi dezvoltarea întreprinderilor mici şi mijlocii
Nr.
Crt.
Text iniţial
Amendamentul propus (autorul)

Text adoptat de comisie
Motivare

1.
Art.I. punctul 1. Art.141 alin.(3)
“Instituţiile publice, societăţile comerciale şi companiile naţionale cu capital majoritar de stat, precum şi regiile autonome au obligaţia de a organiza prima licitaţie doar pentru întreprinderile mici şi mijlocii, după cum urmează:

a) cererile de ofertă pentru procurări de materiale care nu depăşesc 500.000.000 lei;

b) cererile de ofertă pentru procurări de echipamente care nu depăşesc 1.000.000.000 lei;

c) cererile de ofertă pentru reparaţii care nu depăşesc 2.000.000.000 lei;

d) cererile de ofertă pentru construcţii care nu depăşesc 3.000.000.000 lei”.
Se propune eliminarea sintagmei “cererile de ofertă”, textul devenind:

“Art.141 alin.(3)
Instituţiile publice, societăţile comerciale şi companiile naţionale cu capital majoritar de stat, precum şi regiile autonome au obligaţia de a organiza prima licitaţie doar pentru întreprinderile mici şi mijlocii, după cum urmează:

a) pentru procurări de materiale care nu depăşesc 500.000.000 lei;

b) pentru procurări de echipamente care nu depăşesc 1.000.000.000 lei;

c) pentru reparaţii care nu depăşesc 2.000.000.000 lei;

d) pentru construcţii care nu depăşesc 3.000.000.000 lei”.

Autor: Dl. Deputat Ion Horia Neamţu – Grup Parlamentar PDSR
Corelare cu cadrul legislativ care reglementează domeniul privind achiziţiile publice.

2.
“Art.141 alin.(4)

“În situaţia neadjudecării licitaţiei de către întreprinderile mici şi mijlocii se va organiza o altă licitaţie cu acces liber, conform reglementărilor în vigoare”.
Se propune reformularea textului:

“În situaţia neadjudecării licitaţiei de către întreprinderile mici şi mijlocii se va aplica procedura de achiziţii conform reglementărilor în vigoare”.

Autor: Dl. Deputat Florin Georgescu – Grup Parlamentar PDSR.
Pentru conciziunea şi claritatea textului.

3.
Art.I. punctul 2. 

“Art.211 – Întreprinderile mici şi mijlocii sunt scutite de la plata taxelor vamale pentru maşinile, instalaţiile, echipamentele industriale, know-how, care se importă în vederea dezvoltării activităţilor proprii de producţie şi servicii şi care se achită din fonduri proprii sau din credite obţinute de la bănci româneşti sau străine”.
Se propune reformularea textului art.211 şi completarea cu două noi alineate, cu următorul conţinut:

“Art.211 – (1) Întreprinderile mici şi mijlocii sunt scutite de la plata drepturilor de import pentru maşinile, instalaţiile, echipamentele industriale care se importă în vederea dotării, modernizării, retehnologizării activităţilor proprii de producţie şi servicii”.

(2) Prevederile alin.(1) nu se aplică la importul de autoturisme şi alte autovehicule concepute pentru transportul persoanelor – altele decât cele de la poziţia nr.87.02 din Tariful vamal de import al României – inclusiv maşinile de tip “break” şi maşinile de curse.

(3) Bunurile importate reprezintă active amortizabile, conform Legii nr.15/1994 privind amortizarea capitalului imobilizat în active corporale şi necorporale, cu modificările ulterioare”.

Autor: Comisia pentru buget, finanţe şi bănci
Pentru o mai clară definire în vederea evitării confuziei în aplicare.



4.
Art.212
“Cota-parte din profitul brut reinvestit de către întreprinderile mici şi mijlocii nu se impozitează”.
Se propune reformularea textului articolului 212 şi completarea cu două noi alineate, cu următorul conţinut:

“Art.212 (1) Profitul brut utilizat în anul fiscal curent, de către întreprinderile mici şi mijlocii, pentru investiţii în active corporale şi necorporale amortizabile, definite potrivit Legii nr.15/1994 privind amortizarea capitalului imobilizat în active corporale şi necorporale, cu modificările ulterioare, destinate activităţilor pentru care contribuabilul este autorizat, nu se impozitează. Această facilitate se calculează lunar, iar sumele reinvestite se repartizează ca surse proprii de finanţare.

(2) Pentru investiţiile care nu sunt finalizate în anul curent respectiv, scutirea de impozit pe profit se acordă proporţional cu valoarea lucrărilor realizate efectiv în baza unei situaţii parţiale de lucrări.

(3) Investiţiile realizate potrivit acestui articol vor rămâne în patrimoniul întreprinderilor mici şi mijlocii cel puţin o perioadă egală cu jumătate din durata de funcţionare al acestora”.

Autor: Comisia pentru buget, finanţe şi bănci
Pentru claritate şi pentru respectarea reglementărilor în vigoare privind impozitarea profitului.

Asigurarea unui cadru stabil în ceea ce priveşte investiţia realizată din profitul reinvestit.

5.
Art.213
“(1) Întreprinderile mici şi mijlocii vor beneficia de reducerea impozitului pe profit în proporţie de 20%, în cazul în care creează noi locuri de muncă, dacă se asigură creşterea numărului scriptic cu cel puţin 10% faţă de anul financiar precedent.

(2) Prevederile alin.(1) se aplică în următoarele condiţii:

a) reducerea impozitului pe profit se aplică în perioada în care forţa de muncă nou-angajată rămâne în întreprindere şi nu se fac alte disponibilizări;

b) forţa de muncă nou-angajată să fie de cel puţin 10% din forţa de muncă existentă în întreprindere în momentul angajării”.
Se propune completarea textului art.213 cu o nouă literă c), cu următorul conţinut:

“c) personalul trebuie să fie angajat cu contract de muncă pe perioadă nedeterminată”.

Autor: Comisia pentru buget, finanţe şi bănci
În vederea stabilirii de criterii stricte care să asigure evitarea arbitrajului în aplicare.

6.
Art.213 alin.(3) nou
Se propune introducerea la art.213 a unui alineat (3) nou, cu următorul cuprins:

“(3) Excepţii de la alin.(2) sunt pensionarea şi desfacerea contractelor de muncă ca urmare a savârşirii unor acte de indisciplină, potrivit legii”.

Autor: Comisia pentru buget, finanţe şi bănci
Idem.

7.
Art.214
“Întreprinderile mici şi mijlocii sunt scutite de la plata taxelor vamale pentru importul de materii prime necesare pentru fabricarea produselor de către acestea, în cazul în care aceste produse sunt la rândul lor scutite de la plata taxelor vamale de import. Lista cuprinzând produsele scutite se aprobă anual prin hotărâre a Guvernului”.
Se propune reformularea articolului şi completarea cu un alineat nou:

“(1) Întreprinderile mici şi mijlocii sunt exceptate de la plata taxelor vamale pentru importul unor materii prime deficitare sau care nu se produc în ţară, strict necesare pentru activităţile proprii de producţie.

(2) Lista poziţiilor tarifare aferente materiilor prime ce intră sub incidenţa prevederilor alin.1 se aprobă anual prin hotărâre a Guvernului, la propunerea Ministerului Industriei şi Resurselor împreună cu Ministerul Agriculturii, Alimentaţiei şi Pădurilor cu avizul Ministerului Finanţelor Publice şi Ministerul Afacerilor Externe”.

Autor: Comisia pentru buget, finanţe şi bănci
Pentru alinierea textului la prevederile legale în vigoare cu privire la taxele vamale şi evitarea confuziilor în aplicare.

8.
Art.215
“În vederea simplificării sistemului de impozitare pe veniturile persoanelor fizice, ale asociaţiilor familiale şi ale întreprinderilor mici şi mijlocii, se va aplica sistemul forfetar de impozitare, stabilit în funcţie de cifra de afaceri din anul precedent”.
Se elimină.

Autor: Comisia pentru buget, finanţe şi bănci
Textul  este contrar reglementărilor unitare cu privire la sistemul de impozitare.

9.
Art.215 – nou
Se propune introducerea unui art.215 nou, cu următorul conţinut:

“Utilizarea mărfurilor importate în condiţiile prevăzute la art.211 (1) şi 214 (1) în alte scopuri decât cele stabilite prin prezenta ordonanţă de urgenţă, conduce la aplicarea prevederilor art.144, lit.c) din Legea nr.141/1997 privind Codul vamal al României”.

Autor: Comisia pentru buget, finanţe şi bănci
Pentru respectarea cadrului legal în vigoare cu privire la taxele vamale.

